
NR. SC 2022-26346/24.10.2022
RAPORT DE SPECIALITATE
privind aprobarea volumului şi a preţurilor de referinţă şi de pornire în licitaţie a 877,86 metrii cubi masă lemnoasă din fondul forestier proprietate publică a Municipiului Timişoara
Având în vedere Referatul de aprobare nr. SC 2022-26346/24.10.2022 a Primarului Municipiului Timișoara și Proiectul de Hotărâre privind aprobarea volumului şi al preţurilor de referinţă şi de pornire în licitaţie a 877,86 metrii cubi masă lemnoasă din fondul forestier proprietate publică a Municipiului Timişoara
Facem următoarele precizări:
Primăria Municipiului Timişoara deţine pe raza unității administrativ-teritoriale Sacu, o suprafață de 683,70 ha fond forestier, administrat pe o perioadă de 10 ani de Regia Naţională a Pădurilor –Romsilva prin Ocolul Silvic Ana Lugojana, în baza Contractului de administrare nr. 117/12.02.2019.
Prin HG nr. 715/ 2017, cu modificările ulterioare, s-a aprobat Regulamentul de valorificare a masei lemnoase din fondul forestier proprietate publică. În conformitate cu acest regulament, pentru valorificarea masei lemnoase din pădurile aflate în proprietate publică sunt necesare următoarele:

- Stabilirea volumului de masă lemnoasă care se recoltează în anul 2022, conf. Art. 6 (1): „volumul de masă lemnoasă care se recoltează anual din fondul forestier proprietate publică a unităţilor administrativ-teritoriale se stabileşte, în condiţiile legii, de ocolul silvic care administrează/asigură serviciile silvice şi se aprobă prin hotărâre a consiliului local, în baza prevederilor amenajamentelor silvice şi în condiţiile reglementate de art. 19 şi 59 din Legea nr.45/2008, republicată, cu modificările ulterioare”. 

- Stabilirea modului de valorificare: Art. 4. - „Modul de valorificare a masei lemnoase din fondul forestier proprietate publică a unităţilor administrativ-teritoriale, ca "masă lemnoasă pe picior" sau "masă lemnoasă fasonată", se hotărăşte în condiţiile art. 6 alin. (4), astfel: ... 

b) de către consiliul local, în situaţia în care pentru fondul forestier este încheiat un contract de administrare/servicii silvice cu un ocol silvic autorizat.”

- Aprobarea preţului de referinţă: Art. 53 (1) a) „preţul de referinţă pentru fiecare an de producţie se determină în baza unei metodologii de calcul propuse de ocolul silvic care asigură administrarea sau serviciile silvice şi aprobată, în condiţiile legii, de către consiliul local al acesteia”

- Aprobarea preţului de pornire în licitaţie Art. 53 (1) c) „preţul de pornire la licitaţie pentru fiecare partidă/lot/piesă se stabileşte de către autoritatea publică locală competentă sau consiliul de administraţie, după caz, în baza preţului de referinţă prevăzut la lit. b) şi ţinându-se seama de raportul cerere-ofertă în condiţiile pieţei, pe specii şi sortimente.”

Direcţia Silvică Timiş, prin adresa nr. 4235/14.09.2022 înregistrată la Primăria Timişoara cu nr. IV2022-000680 din 16.09.2022 depune în vederea aprobării de consiliul local, a volumului şi a preţurilor de referinţă şi de pornire în licitaţie pentru 877,86 mc masă lemnoasă din fondul forestier proprietate publică a Municipiului Timişoara.

Ţinând cont de cele mai sus prezentate vă înaintăm spre analiză și aprobare:

Aprobarea volumului de 877,86 mc lemn şi preţurile de referinţă şi de pornire în licitaţie a masei lemnoase provenită din fondul forestier, proprietate publică a Municipiului Timişoara: 

	Nr.

crt.
	Partida 

nr. şi denumire
	UP
	ua
	Tratament

tăiere
	Volum

(mc)
	Preţ de referință
Preț APV

Lei/mc
	Preț de pornire în licitație
Lei/mc
	Obsevații

	1
	690-Pr.Carierei
	01 Timișoara
	6C 
	Principale-Rac
	360,51
	197,42
	280
	

	2
	740-Vl.Carierei
	01 Timișoara
	8A
	Principale-P.2
	517,35
	233,64
	350
	

	Total
	877,86
	


Licitaţia va fi realizată de către administratorul fondului forestier – Direcţia Silvică Timiş.

În concluzie,  

PROPUNEM:
Aprobarea Proiectului de Hotărâre privind volumul 877,86 mc, modul de valorificare ca masă lemnoasă din fondul forestier proprietate publică a Municipiului Timişoara şi preţurile de referinţă şi de pornire în licitaţie a masei lemnoase provenită din fondul forestier, proprietate publică a Municipiului Timişoara, conform adresei de la Direcţia Silvică Timiş cu nr. IV2022-000680 din 16.09.2022.
PT ȘEF SERVICIU AMENAJARE PEISAGISTICĂ, 

